stanford-oval/wikipedia huggingface dataset:
נמל התעופה ברלין שנפלד
סטטיסטיקות > סטטיסטיקת נוסעים

| שנה | נוסעים |  % שינוי |
| --- | --- | --- |
| 2000 | 2,209,444 |  |
| 2001 | 1,915,110 |  -13.3% |
| 2002 | 1,688,028 |  -11.8% |
| 2003 | 1,750,921 |  3.7% |
| 2004 | 3,382,106 |  93.1% |
| 2005 | 5,075,172 |  50% |
| 2006 | 6,059,343 |  19.3% |
| 2007 | 6,331,191 |  4.5% |
| 2008 | 6,638,162 |  4.8% |
| 2009 | 6,797,158 |  2.4% |
| 2010 | 7,297,911 |  7.3% |
| 2011 | 7,113,989 |  -2.5% |
| 2012 | 7,097,274 |  0.2%- |
| 2013 | 6,727,306 |  -5.2% |
| 2014 | 7,292,517 |  8.4% |
| 2015 | 8,526,268 |  17% |
| 2016 | 11,652,922 |  36.6% |
| 2017 | 12,900,000 |  10.7% |
| 2018 | 12,725,937 |  1.1% |
| 2019 | 11,417,435 |  10.3% |
סטטיסטיקות > קווים עמוסים

| דירוג | יעד | נוסעים | חברות תעופה |
| --- | --- | --- | --- |
| 1 | קלן/בון | 428,703 | ריינאייר |

| דירוג | יעד | נוסעים | חברות תעופה |
| --- | --- | --- | --- |
| 1 | בריטניה לונדון-גטוויק | 486,222 | איזיג'ט |
| 2 | ספרד ברצלונה | 459,363 | איזיג'ט, ריינאייר |
| 3 | שווייץ בזל/מולהאוס (אנ') | 438,698 | איזיג'ט |
| 4 | בריטניה לונדון-סטנסטד | 436,444 | ריינאייר |
| 5 | רוסיה מוסקבה-שרמטייבו | 409,388 | אירופלוט |


| דירוג | יעד | נוסעים | חברות תעופה |
| --- | --- | --- | --- |
| 1 | ישראל תל אביב-בן-גוריון | 290,622 | ארקיע, ישראייר, איזיג'ט, אל על |
| 2 | טורקיה איסטנבול-סביהה גקצ'ן | 153,251 | פגאסוס איירליינס |
| 3 | טורקיה אנטליה | 128,805 | קורנדון איירליינס, פריבירד איירליינס, גרמניה, פגאסוס איירליינס |
| 4 | מצרים ע'רדקה | 71,213 | קורנדון איירליינס, גרמניה |
| 5 | מצרים קהיר | 44,071 | איג'יפטאייר |
הערות שוליים

↑  "Traffic Report December 2016". Berlin Brandenburg Airport. נבדק ב-2018-06-06.
↑  דוד אדלר, ברלין: נמל שונפלד – OUT, טרמינל 5 בנמל BER החדש – IN, באתר PassportNews, ‏27 באוקטובר 2020
↑  Paul, Ulrich. "Flughafen Berlin Brandenburg: Regierungsterminal in der Warteschleife". Berliner Zeitung (בגרמנית). נבדק ב-2018-06-06.
↑  SPIEGEL ONLINE, Hamburg, Germany, Germanwings zieht von Flughafen Schönefeld nach Berlin-Tegel - SPIEGEL ONLINE, m.spiegel.de (בגרמנית)
↑  "Germanwings stellt sich Konkurrenz durch Ryanair". airliners.de (בגרמנית). נבדק ב-2018-06-06.
↑  ABCD becomes KLMQ, Berlin Brandenburg Airport, ‏2 במרץ 2020
↑  Peter Neumann, Mehr Geld für Ausbau: Flughafen Schönefeld bis 2026 gebraucht, Berliner Zeitung, ‏14 בדצמבר 2018 (בגרמנית)
↑  Unsere Flughäfen. "Regionale Stärke, Globaler Anschluss". www.adv.aero (בגרמנית).
↑  https://www.berlin-airport.de/en/_documents/press/basisinformationen/verkehrsstatistik/2018/2018-12-BER-EN.pdf
1 2 3  DeStatis:
| --- | --- |
בקרת זהויות :  GND: 2125212-9  LCCN: n2014044616  VIAF: 309826292   WorldCat (עם VIAF): 309826292 
הקמת האנגר התחזוקה של חברת התעופה אינטרפלוג
חברות התעופה של הגוש המזרחי: טארום, אירופלוט ואינטרפלוג
בנמל התעופה, 1990
תצלום אווירי של נמל התעופה לצד אתר הבנייה של נמל התעופה הבינלאומי ברלין ברנדנבורג
האולם המרכזי של טרמינל L
אזור ה-Check in בטרמינל M (לשעבר טרמינל D)
מראה חיצוני של טרמינל M
תחנת הרכבת בנמל התעופה
תשתיות התחבורה המקושרות אל הנמל
דוקטור הו – דמויות

הדוקטור ומלוויו בעונה הרביעית של הסדרה המחודשת. (2008) 
 מימין לשמאל: דונה נובל (קתרין טייט), ג'ק הרקנס (ג'ון בארומן), מרתה ג'ונס (פרימה אג'ימן), הדוקטור ה-10 (דייוויד טננט), רוז טיילר (בילי פייפר), ג'קי טיילר (קאמיל קודורי), מיקי סמית (נואל קלארק) ושרה ג'יין סמית (אליזבת סליידן).
דוקטור הו (באנגלית: Doctor Who) היא סדרת טלוויזיה בריטית מז'אנר המדע הבדיוני שמופקת על ידי ה-BBC. בסדרה חייזר דמוי אדם, הרפתקן ומסתורי הידוע רק בכינוי "הדוקטור", אשר מטייל בזמן ובחלל ונלחם בכוחות הרשע. לדוקטור נלווים כמעט תמיד שותפים למסע. המלווה נועד כדי לספק לצופים דמות להזדהות איתה, ולקדם את העלילה על ידי כך שישאל שאלות ויסתבך בצרות. הדוקטור רוכש לו מלווים חדשים ונפרד ממלווים קודמים, חלקם חוזר לבתיהם ואחרים נשארים בעולם החדש אליו הגיעו, ואף בכמה מקרים בודדים, המלווה מת במהלך הסדרה.
הגדרה

המושג "מלווה" (Companion) נמצא בשימוש יותר מחוץ לסדרה, כלומר בקהילת המעריצים. בתוך הסדרה, המושג בקושי נמצא בשימוש והדוקטור לא נוהג להתייחס אל חבריו כ"מלווים", במיוחד לא בסדרה הקלאסית. המושג "עוזרת" (Assistant) הוא שהיה יותר בשימוש בימיה הראשונים של הסדרה, כך למשל תיאר הדוקטור הראשון את מלוותו דוֹדוֹ צ'פלט בפרק "מכונות מלחמה", וכך הבריגדיר הציג את ג'ו גרנט בפני הדוקטור השלישי בפרק "טרור האוטונים".
המושגים "מלווה" או "עוזרת" מעולם לא הוגדרו רשמית בתוך הנרטיב של הסדרה ולכן לפעמים קשה להגדיר מי נחשב\ת מלווה ומי לא. האם המלווה חייבת לטייל עם הדוקטור בטארדיס? אם כן, אז ליז שו לא נחשבת למלווה למרות שכיכבה בתפקיד ראשי לצד הדוקטור למשך עונה שלמה בשנת 1970. האם כדי להיחשב מלווה על הדמות להופיע ביותר מסיפור אחד? אם כן, אז מה מעמדם של אסטריד פת', ג'קסון לייק או ליידי כריסטינה, ששמות השחקנים שמגלמים אותם אף הופיעו בכתוביות הפתיחה? עוד דמויות שיש עליהן ויכוח הן שרה קינגדום, אשר הופיעה רק בסיפור אחד עם הדוקטור הראשון וג'קי טיילר, אשר הופיעה לאורך מספר פרקים, טיילה בטארדיס ואף עזרה לדוקטור העשירי להתאושש אחרי התחדשות.
היסטוריה

בימיה הראשונים של דוקטור הו, תפקידן של הדמויות בתוך העלילה היה שונה ממה שמוכר לצופים כיום. במקור, הדוקטור היה דמות מסתורית עם כוחות ומניעים לא ברורים. הדמויות הראשיות של הסדרה היו למעשה המורים איאן צ'סטרטון וברברה רייט, שסיפקו לקהל דמויות אנושיות להזדהות עמן. תפקידו של איאן באופן ספציפי היה גם לשמש כגיבור-אקשן, שכן הדוקטור היה איש זקן. הדמות הרביעית הייתה סוזן, נכדתו של הדוקטור שסיפקה נקודת מבט לצופים הצעירים.
קרול אן פורד, אשר גילמה את סוזן, לא הייתה מרוצה מחוסר ההתפתחות של דמותה ועזבה את הסדרה בעונתה השנייה. דמותה של סוזן עזבה כשהתחתנה עם לוחם חופש ונשארה איתו לשקם את כדור הארץ במאה ה-22 אחרי פלישת דאלקים. מפיקי הסדרה החליפו את סוזן בדמותה של ויקי, נערה צעירה גם היא. כשאיאן וברברה עזבו את הסדרה, משבצת ה"גיבור-אקשן" אוישה על ידי המלווה החדש סטיבן טיילור. התבנית הזאת של "הדוקטור, בחורה צעירה וגבר גיבור" הייתה בשימוש לאורך שנות ה-60.
כשהתוכנית עברה לשידור בצבע בשנות ה-70, הפורמט השתנה; הדוקטור השתקע בכדור הארץ והדמויות סביבו היו קשורות לעבודתו בארגון יוני"ט (UNIT- Unified Intelligence Taskforce). הדוקטור השלישי, שהיה יותר פיזי ואקטיבי מקודמיו בתפקיד, ניכס אליו את תפקיד גיבור-האקשן והפך את המלווה הגברי למיותר. בעונה 11 של שנת 1970, התלוו אל הדוקטור המדענית ליז שו ובריגדיר לת'ברידג'-סטיוארט, כמו גם אנשי צוות נוספים מתוך יוני"ט כמו סמל (אנ') ג'ון בנטון. ליז שו האינטלקטואלית הוחלפה בשנת 1971 בג'ו גרנט. כשהתוכנית חזרה להרפתקאות בזמן ובחלל, הפורמט השתנה שוב; יוני"ט המשיכו לתפקד כמעין בסיס-אם שהדוקטור חוזר אליו כשהוא בכדור הארץ, אך בהרפתקאות בחלל הדוקטור וג'ו היו צוות נפרד עם קשר משלהם- דוקטור ומלווה. התבנית הזאת של "הדוקטור ומלווה אחת" הפכה לדרך ממנה הסדרה סטתה רק לעיתים נדירות.
לעיתים נוסף גם מלווה זכר. (כדוגמת הארי סאליבן, אדריק, טורלוג, קפטן ג'ק ורורי ויליאמס) דמותו של הארי סאליבן, מלווה של הדוקטור הרביעי, נוצרה כאשר ההפקה תכננה ללהק לתפקיד הדוקטור איש מבוגר יותר. לבסוף התפקיד הלך לטום בייקר, בן 40 בזמנו, והתפקיד של הארי הצטמצם.
לקראת סוף העונה האחרונה של הדוקטור הרביעי בשנת 1981, הדוקטור טייל עם שלושה מלווים, (אדריק, ניסה וטיגן) שהמשיכו ללוות גם את הדוקטור החמישי. אדריק נכתב החוצה מהתוכנית (הדמות מתה, דרך נדירה בה מלווים עוזבים את התוכנית) ובתקופת הדוקטור השישי הוא חזר לטייל רק עם מלווה אחת.
בסדרה המחודשת הוצג הקונספט של "מלווה ראשית"; לדוקטור יש מלווה אחת, אך לפעמים מצטרפים אליהם מלווים נוספים אשר לא מקבלים את אותו הפוקוס שהמלווה הראשית מקבלת. כך למשל המלווה הראשית של הדוקטור התשיעי היא רוז טיילר, ומלווה משני הוא קפטן ג'ק הארקנס שהצטרף אליהם רק לפרקים האחרונים בעונה הראשונה.
ילדוּת, משפחה וחברים

בסדרה הקלאסית (1963-1989), החברים ובני המשפחה של החברים בקושי הוצגו בתוכנית וכמעט תמיד נשארו בחושך בנוגע לעיסוקו של הדוקטור ולטארדיס. יוצאים מן הכלל היו הופעתם הקצרה של בעלה לעתיד של סוזן, דייוויד; סבתא-רבה של דוֹדוֹ משנת 1572, אן; אבא של ויקטוריה, אדוורד; בעלה לעתיד של ג'ו, קליפורד; אבא של לִילה, סול ובעלה לעתיד, אנדרד; דודה של טיגן, ונסה, סבא שלה, אנדרו ובן דודהּ, קולין; אבא של ניסה, טרימאס ואמה החורגת, קאסיה; אביה החורג של פרי, הווארד; אמא של אייס (כתינוקת), אודרי; ואשתו השנייה של הבריגדיר, דוריס.
בסדרה המחודשת (2005-הווה) החברים ובני המשפחה של המלווים לרוב מוצגים בהרחבה, והם מודעים לאופי החיים של אהוביהם עם הדוקטור. הסדרה המחודשת גם הציגה מספר מלווים שקשורים למלווים אחרים, בין אם זה קשר דם או קשר נישואים. (סבא של דונה, וילפרד; בעלה של איימי, רורי; מיקי סמית ומרתה ג'ונס, שליוו את הדוקטור בזמנים שונים, נפגשו והתחתנו בהמשך; גרהאם אובריאן ונכדו החורג, ריאן סינקלייר.) מערכות יחסים שכאלו לא התקיימו בין מלווים בסדרה הקלאסית, למרות שנאמר בסדרה המחודשת שהמלווים המקוריים איאן צ'סטרטון וברברה רייט נישאו ושבן ופולי, מלווים של הדוקטור הראשון והשני, נשארו בקשר קרוב. בני משפחה של מלווים מהסדרה הקלאסית שלא הופיעו בעבר, הוצגו בסדרה המחודשת; בתו של הבריגדיר, קייט סטיוארט, הופיעה בסדרה; בספין-אוף "הרפתקאות שרה ג'יין" הופיעו הילדים המאומצים של שרה ג'יין, לוק וסקיי, ההורים שלה, אדי וברברה והנכד של המלווה לשעבר ג'ו גרנט, סנטיאגו.
עוד שינוי שהגיע עם הסדרה המחודשת הוא הצגת העבר של המלווים לפני פגישתם עם הדוקטור, לרבות תקופת הילדות שלהם. בסדרה הקלאסית, תרחיש שכזה מעולם לא התרחש. המלווים רוז טיילר, מיקי סמית, אדלייד ברוק, איימי פונד, רורי ויליאמס, ריבר סונג וקלרה אוסוולד, כולם הוצגו גם כילדים וגולמו על ידי שחקנים צעירים בסצנות פלאשבק. המלווים שרה ג'יין סמית וקפטן ג'ק הארקנס גם הם הוצגו כילדים בסדרות הספין-אוף שלהם.
אובדן המלווה

אחת הסיבות הנפוצות בגללן מלוות עזבו את הטארדיס בסדרה הקלאסית הייתה בשביל אהבה או נישואים. (סוזן, ויקי, ג'ו, לִילה, פרי). עוד סיבה הייתה בשביל לעזור לאנשים בכוכב אחר (סטיבן, רומאנה, ניסה) או פשוט כי נמאס להם והם רצו לחזור הביתה. (איאן וברברה, בן ופולי, הארי, טיגן וראיין). לעיתים המלווים לא רצו לעזוב והופרדו מהדוקטור בכוח (ג'יימי, זואי, שרה ג'יין) אך תרחיש זה נהיה נפוץ יותר בסדרה המחודשת (רוז, דונה, איימי ורורי, קלרה).
אובדן המלווה > מות המלווה

לעיתים רחוקות מאוד מלווה נהרג במהלך מסעותיו עם הדוקטור. מקרים אלו הם:
קתרינה, מלווה של הדוקטור הראשון, פתחה מנעל אוויר והקריבה את עצמה למען הדוקטור.
שרה קינגדום, מלווה של הדוקטור הראשון, עברה תהליך הזדקנות מואץ שהיה תוצאת לוואי של פעולה של הדוקטור.
אדריק, מלווה של הדוקטור הרביעי והחמישי, נהרג בפיצוץ חללית שהייתה במסלול כבידתי סביב כדור הארץ.
קמיליון, רובוט ומלווה של הדוקטור החמישי, הושמד על ידי הדוקטור כהמתת חסד אחרי שהמאסטר השתלט עליו.
אסטריד פת', מלווה של הדוקטור העשירי, הקריבה את עצמה למען הדוקטור ונפלה אל מותה על סיפון חללית "הטיטאניק". הדוקטור החיה אותה באופן חלקי ושלח את האטומים שלה לטייל בכוכבים.
אדלייד ברוק, מלווה של הדוקטור העשירי, התאבדה כדי לשמר אירוע קבוע בזמן.
איימי פונד ורורי ויליאמס, מלווים של הדוקטור האחד עשר, נשלחו אחורה בזמן על ידי מלאך בוכה ומתו בשיבה טובה; רורי בגיל 82 ואיימי בגיל 87.
קלרה אוסוולד, מלווה של הדוקטור האחד עשר והשנים עשר, נהרגה בשוגג בעקבות פעולה של אשילדר (מייזי ויליאמס). הדוקטור נעזר באדוני הזמן כדי להחזיר אותה לחיים, אך מותה נותר אירוע קבוע בזמן אליו היא תהיה חייבת לחזור.
אדריק, איימי, רורי וקלרה הם המלווים ארוכי-הטווח היחידים שמתו במהלך הסדרה. כל השאר הם מלווים שהופיעו בסיפור אחד או שניים.
רשימת מלווים > הדוקטור הראשון

| מלווה | שחקן/שחקנית | עונות | הערות |
| --- | --- | --- | --- |
| סוזן פורמן | קרול אן פורד | 1-2, 20 | מופיעה בפרק אחד בעונה 20. |
| איאן צ'סטרטון | ויליאם ראסל | 1-2 |  |
| ברברה רייט | ג'קלין היל | 1-2 |  |
| ויקי | מורין אובריאן | 2-3 |  |
| סטיבן טיילור | פיטר פרבס | 2-3 |  |
| קתרינה | אדריאן היל | 3 | מופיעה בשני סיפורים. |
| שרה קינגדום | ג'ין מארש | 3 | מופיעה בסיפור אחד. |
| דוֹדוֹ צ'פלט | ג'קי ליין | 3 |  |
| פולי | אנקה ווילס | 3-4 |  |
| בן ג'קסון | מייקל קרייז | 3-4 |  |
רשימת מלווים > הדוקטור השני

| מלווה | שחקן/שחקנית | עונות | הערות |
| --- | --- | --- | --- |
| פולי | אנקה ווילס | 3-4 |  |
| בן ג'קסון | מייקל קרייז | 3-4 |  |
| ג'יימי מקרימון | פרייזר היינס | 4-6, 22 | מופיע בסיפור אחד בעונה 22. |
| ויקטוריה ווטרפילד | דבורה ווטלינג | 4-5 |  |
| זואי האריוט | וונדי פדבורי | 5-6 |  |
רשימת מלווים > הדוקטור השלישי

הדוקטור השלישי בילה את רוב זמנו בגלות על כדור הארץ ובסיוע לארגון בשם יוני"ט, שמטרתו להתמודד עם איומים מהחלל החיצון.
| מלווה | שחקן/שחקנית | עונות | הערות |
| --- | --- | --- | --- |
| ליז שו | קרוליין ג'ון | 7 |  |
| בריגדיר לת'ברידג'-סטיוארט | ניקולס קורטני | 7-11, 20 | יוני"ט. |
| סרג'נט (אנ') (סמל) ג'ון בנטון | ג'ון לוין | 7-11 | יוני"ט. |
| ג'ו גרנט | קייטי מאנינג | 8-10 |  |
| קפטן מייק ייטס | ריצ'רד פרנקלין | 8-11 | יוני"ט. |
| שרה ג'יין סמית | אליזבת סליידן | 11, 20 | מופיעה בפרק אחד עם הדוקטור השלישי בעונה 20. |
רשימת מלווים > הדוקטור הרביעי

| מלווה | שחקן/שחקנית | עונות | הערות |
| --- | --- | --- | --- |
| שרה ג'יין סמית | אליזבת סליידן | 12-14 |  |
| הארי סאליבן | איאן מרטר | 12, 13 |  |
| לִילה | לואיז ג'יימסון | 14-15 |  |
| קיי-9, דגם ראשון | ג'ון ליסון (קול) | 15 |  |
| קיי-9, דגם שני | ג'ון ליסון \ דייוויד בריירלי (קול) | 16-18 |  |
| רומאנה 1 | מרי תם | 16 |  |
| רומאנה 2 | ללה וורד | 17-18 |  |
| אדריק | מתיו וואטרהאוס | 18 |  |
| ניסה | שרה סאטון | 18 |  |
| טיגן ג'ובאנקה | ג'נט פילדינג | 18 |  |
רשימת מלווים > הדוקטור החמישי

| מלווה | שחקן/שחקנית | עונות | הערות |
| --- | --- | --- | --- |
| אדריק | מתיו וואטרהאוס | 19 |  |
| ניסה | שרה סאטון | 19-20 |  |
| טיגן ג'ובאנקה | ג'נט פילדינג | 19-21 |  |
| ויסלור טורלוג | מארק סטריקסון | 20-21 |  |
| קמיליון | ג'רלד פלוד (קול) | 20, 21 | מופיע בשני סיפורים. |
| פרי בראון | ניקולה בריאנט | 21 |  |
רשימת מלווים > הדוקטור השישי

| מלווה | שחקן/שחקנית | עונות | הערות |
| --- | --- | --- | --- |
| פרי בראון | ניקולה בריאנט | 21-23 |  |
| מל בוש | בוני לנגפורד | 23 |  |
רשימת מלווים > הדוקטור השביעי

| מלווה | שחקן/שחקנית | עונות | הערות |
| --- | --- | --- | --- |
| מל בוש | בוני לנגפורד | 24 |  |
| אייס | סופי אלדרד | 24-26 |  |
רשימת מלווים > הדוקטור השמיני

הופעתו הטלוויזיונית היחידה של הדוקטור השמיני הייתה בסרט שהופק בשנת 1996. הדוקטור השמיני מופיע בהרחבה בתסכיתי אודיו בהם יש לו מגוון גדול של מלווים.
| מלווה | שחקן/שחקנית | עונות | הערות |
| --- | --- | --- | --- |
| גרייס האלוויי | דפני אשברוק | דוקטור הו- הסרט (1996) |  |
רשימת מלווים > הדוקטור התשיעי

הדוקטור התשיעי הוא הראשון שהופיע בעת המחודשת של הסדרה, שהחלה בשנת 2005. הסדרה היא המשך ישיר לסדרה הקלאסית, אבל ספירת העונות התאפסה.
| מלווה | שחקן/שחקנית | עונות | הערות |
| --- | --- | --- | --- |
| רוז טיילר | בילי פייפר | 1 |  |
| אדם מיטשל | ברונו לנגלי | 1 | מופיע בשני פרקים. |
| קפטן ג'ק הרקנס | ג'ון בארומן | 1 |  |
רשימת מלווים > הדוקטור העשירי

לדוקטור העשירי הייתה תקופה ארוכה ללא מלווה ארוך-טווח בה התלוו אליו אנשים לפרק אחד בלבד.
| מלווה | שחקן/שחקנית | עונות | הערות |
| --- | --- | --- | --- |
| רוז טיילר | בילי פייפר | 2, 4 |  |
| מיקי סמית | נואל קלארק | 2, 4 |  |
| דונה נובל | קתרין טייט | 3, 4 | מופיעה בספיישל חג המולד בעונה 3. |
| מרתה ג'ונס | פרימה אג'ימן | 3, 4 |  |
| קפטן ג'ק הרקנס | ג'ון בארומן | 3, 4 |  |
| אסטריד פת' | קיילי מינוג | 4 | מופיעה בספיישל חג המולד. |
| שרה ג'יין סמית | אליזבת סליידן | 4 | מופיעה בשני פרקים. |
| ג'קסון לייק | דייוויד מוריסי | ספיישלים 2009 | מופיע בספיישל אחד. |
| ליידי כריסטינה דה סוזה | מישל ריאן | ספיישלים 2009 | מופיעה בספיישל אחד. |
| אדלייד ברוק | לינדזי דאנקן | ספיישלים 2009 | מופיעה בספיישל אחד. |
| וילפרד מוט | ברנרד קריבינס | ספיישלים 2009 |  |
רשימת מלווים > הדוקטור האחד עשר

| מלווה | שחקן/שחקנית | עונות | הערות |
| --- | --- | --- | --- |
| איימי פונד | קארן גילאן | 5-7 |  |
| רורי ויליאמס | ארתור דארוויל | 5-7 |  |
| ריבר סונג | אלכס קינגסטון | 5-7 | מופיעה לסירוגין. |
| קרייג אוונס | ג'יימס קורדן | 5, 6 | מופיע בשני פרקים. |
| קלרה אוסוולד | ג'נה קולמן | 7 |  |
רשימת מלווים > הדוקטור השנים עשר

| מלווה | שחקן/שחקנית | עונות | הערות |
| --- | --- | --- | --- |
| קלרה אוסוולד | ג'נה קולמן | 8-9 |  |
| ריבר סונג | אלכס קינגסטון | 9 | מופיעה בספיישל חג המולד בלבד. |
| נרדול | מאט לוקאס | 10 |  |
| ביל פוטס | פרל מקי | 10 |  |
רשימת מלווים > הדוקטור השלושה עשר

| מלווה | שחקן/שחקנית | עונות | הערות |
| --- | --- | --- | --- |
| גרהאם אובריאן | ברדלי וולש | 11-12, 13 | מופיע בספיישל אחד בעונה 13. |
| ריאן סינקלייר | טוסין קול | 11-12 |  |
| יסמין (יאז) קאן | מנדיפ גיל | 11-13 |  |
| קפטן ג'ק הרקנס | ג'ון בארומן | 12 | מופיע בשני פרקים. |
| דן לואיס | ג'ון בישופ | 13 |  |
| אייס | סופי אלדרד | 13 | מופיעה בספיישל אחד בעונה 13. |
| טיגן ג'ובאנקה | ג'נט פילדינג | 13 | מופיעה בספיישל אחד בעונה 13. |
רשימת מלווים > הדוקטור הארבעה עשר

| מלווה | שחקן/שחקנית | עונות | הערות |
| --- | --- | --- | --- |
| דונה נובל | קתרין טייט | ספיישלים 2023 |  |
רשימת מלווים > הדוקטור החמישה עשר

| מלווה | שחקן/שחקנית | עונות | הערות |
| --- | --- | --- | --- |
| רובי סאנדיי | מילי גיבסון | 14-הווה |  |
| ג'וי אלמנדו | ניקולה קוכלן | 15 | מופיעה בספיישל חג המולד בלבד. |
| בלינדה צ'נדרה | וארדה סת'ו | 15 |  |
| דוקטור הו |
| --- | --- | --- |
| שחקנים שגילמו את הדוקטור | ויליאם הארטנל • פטריק טרוטון • ג'ון פרטווי • טום בייקר • פיטר דייוויסון • קולין בייקר • סילבסטר מקוי • פול מקגאן • ג'ון הרט • כריסטופר אקלסטון • דייוויד טננט • מאט סמית • פיטר קפלדי • ג'ודי ויטאקר • שוטי גטווה |  |
| שחקנים בולטים שגילמו את המלווים | קרול אן פורד • ג'ין מארש •  דבורה ווטלינג •  אליזבת סליידן • ללה וורד • ג'נט פילדינג • סופי אלדרד • בילי פייפר • ג'ון בארומן • נואל קלארק • קתרין טייט • פרימה אג'ימן • קיילי מינוג • ברנרד קריבינס • קארן גילאן • ארתור דארוויל • אלכס קינגסטון • ג'נה קולמן • מאט לוקאס • פרל מקי • ברדלי וולש |  |
| דמויות | הדוקטור • המלווים • האויבים (דאלקים • המאסטר • סונטארים) |  |
| מושגים | טארדיס • מברג קולי • אדוני הזמן • גאליפריי |  |
| פרקים | הסדרה הקלאסית • הסדרה המחודשת |  |
| ספין-אוף | טורצ'ווד • הרפתקאות שרה ג'יין • Class |  |
ברברה (ג'קלין היל), סוזן (קרול אן פורד) ואיאן (ויליאם ראסל), המלווים הראשונים של הדוקטור ה-1.
ג'יימי מקרימון (פרייזר היינס), מלווה של הדוקטור ה-2.
ג'ו גרנט (קייטי מאנינג), מלווה של הדוקטור ה-3.
שרה ג'יין סמית (אליזבת סליידן), מלווה של הדוקטור ה-3 וה-4.
טיגן (ג'נט פילדינג), מלווה של הדוקטור ה-4 וה-5.
מל (בוני לנגפורד), מלווה של הדוקטור ה-6 וה-7 ואייס (סופי אלדרד), מלווה של הדוקטור ה-7.
רוז טיילר (בילי פייפר), מלווה של הדוקטור ה-9 וה-10.
איימי פונד (קארן גילאן), מלווה של הדוקטור ה-11.
קלרה אוסוולד (ג'נה קולמן), מלווה של הדוקטור ה-11 וה-12.
יאז (מנדיפ גיל), גרהאם (ברדלי וולש) וריאן (טוסין קול), מלווים של הדוקטור ה-13.
דונפזיל

|  נתונים כימיים |
| --- | --- |
 מסה מולרית:  379.214744 יחידת מסה אטומית מאוחדת 
 מזהים
 קוד ATC:  N06DA02 
 מספר CAS:  120014-06-4
 PubChem:  3152
 ChemSpider:  3040
 
סטריאוכימיה לא ידועה
דונפזיל (Donepezil) היא תרופה המקלה על סימפטומים של מחלת אלצהיימר. היא עובדת על מערכת העצבים המרכזית, מעכבת את האנזים אצטילכולין אסטראז, וגורמת לעלייה בכמות האצטילכולין שבסינפסה. שמה המסחרי הוא "אריספט" והיא פותחה ומשווקת בעולם על ידי חברת התרופות Eisai ושותפתה, חברת פייזר.
תופעות לוואי שכיחות הן רגישות במערכת העיכול. במתן התרופה דרך הפה הזמינות ביולוגית (Bioavailability) היא 100% והיא חוצה בקלות את מחסום הדם מוח. זמן מחצית החיים של התרופה הוא 70 שעות ולכן היא ניתנת פעם אחת ביום.
תוצאות ניסויי דונפזיל (10מג מול פלסבו) לחולי אלצהיימר לפי מטא-אנליזה של ספריית קוקרין משנת 2018.
שימושים קליניים

מחלת אלצהיימר - נכון לאוקטובר 2013 לא הוכח באופן מוחלט כי השימוש בדונפזיל או תרופות דומות אחרות משנה את מהלכה או את התקדמותה של מחלת אלצהיימר. עם זאת, מחקרים מבוקרים למשך 6 עד 12 חודשים הראו יתרונות מסוימים בהכרה והתנהגות. מחקרים ראשוניים דיווחו שטיפול בדונפזיל עלול להיות בעל השפעות על היבטים שונים של התקדמות המחלה, כגון נפח ההיפוקמפוס. לכן, נוירולוגים ופסיכיאטרים מרבים להשתמש בדונפזיל כטיפול במחלת אלצהיימר. בשנת 2005, המכון הלאומי של בריטניה למצוינות קלינית (NICE), הסיר את המלצתו לשימוש בתרופה למחלת אלצהיימר בדרגה קלה עד מתונה, בהתבסס על כך שלא נצפה שיפור משמעותי בתוצאות התפקוד, באיכות החיים או בתסמינים התנהגותיים. עם זאת, המכון תיקן את הנחיותיו בהמשך והורה על טיפול בדונפזיל בחולים בשלב בינוני של המחלה, שעבורם הצטברו ראיות חזקות יותר לשיפור.
ראיות משני ניסויים קליניים נוספים מציינות שהתרופה עשויה להיות יעילה למחלה בדרגה בינונית עד חמורה. דוגמה לכך היא מאמר ממכון קרולינסקה שפורסם ב-Lancet בתחילת שנת 2006, שבו נקבע כי דונפזיל משפר תפקוד קוגניטיבי גם בחולים עם תסמיני AD חמורים. ובאוקטובר 2006 מנהלת המזון והתרופות האמריקאים אישרה גם את Aricept לטיפול בשיטיון חמור.
מינונים

בדרגה קלה עד בינונית של מחלת אלצהיימר, מינון התחלתי מומלץ הוא 5 מ"ג פעם ביום. לאחר זמן של ארבעה עד שישה שבועות, מומלצת לעיתים עלייה במינון ל-10 מ"ג פעם ביום. בדרגת מחלה בינונית עד קשה אותו המשטר נמצא בשימוש, אבל במינימום זמן של שלושה חודשים, חולה יכול לקבל מינון של 23 מ"ג פעם ביום. חולי דמנציה צריכים לקבל 5–10 מ"ג, פעם ביום. המינון היומי המרבי הוא 23 מ"ג פעם ביום והמינון הנהוג הוא 5–10 מ"ג.
התוויות נגד

יש להשתמש בזהירות בחולים עם מחלות לב, הפרעות הולכה לבביות, מחלת ריאות חסימתית כרונית, אסתמה, הפרעות חמורות בקצב לב ותסמונת הסינוס החולה. חולים עם הפרעות במערכת העיכול צריכים להשתמש בזהירות כיוון שהתרופה עלולה לגרום לבחילות או הקאות. תסמינים אלה עלולים להופיע באופן תכוף יותר בתחילת הטיפול או לאחר העלאה במינון.
תופעות לוואי

תופעות לוואי נפוצות כוללות קצב לב איטי, בחילה, שלשול, אנורקסיה, כאבי בטן, וחלומות מלאי חיים.
בשנת 2006, פרסם היצרן Eisai הצהרה כי מחקר אחד שעסק בדמנציה וסקולרית מצא הבדל בשיעור החולים שמתו לאחר שטופלו בדונפזיל (1.7%) לעומת קבוצת הפלצבו (0%). זה יכול להיות בגלל שיעור תמותה נמוך מהרגיל בקבוצת הפלצבו. ניתוח של כל שלושת ניסויי דמנציה וסקולרית, על פי Eisai, "לא מראה הבדלים מובהקים סטטיסטית בשיעורי תמותה שנצפו בין דונפזיל וקבוצת הפלצבו."
רופא דיווח על כמה מקרים של מאניה.
סטראוכימיה

דונפזיל היא תערובת של 1: 1 של שני האיזומרים
| אננטיומר של דונפזיל |
| --- | --- |
 אננטיומר-(R):  אננטיומר-(S)
הערות שוליים

↑  Jacqueline S. Birks, Richard J. Harvey, Donepezil for dementia due to Alzheimer's disease, The Cochrane Database of Systematic Reviews 6, 2018-06-18, עמ' CD001190 doi: 10.1002/14651858.CD001190.pub3 (באנגלית)
↑  Steele LS, Glazier RH (באפריל  1999). "Is donepezil effective for treating Alzheimer's disease?". Can Fam Physician. 45: 917–9. PMC 2328349. PMID 10216789. {{cite journal}}:  (עזרה)
↑  "Drug 'treats severe Alzheimer's'". BBC News. 2006-03-23. נבדק ב-2007-07-24.
↑  Benazzi F (בנובמבר  1999). "Mania associated with donepezil". J Psychiatry Neurosci. 24 (5): 468–9. PMC 1189062. PMID 10586539. {{cite journal}}:  (עזרה)
↑  Rote Liste Service GmbH (Hrsg.): Rote Liste 2017 - Arzneimittelverzeichnis für Deutschland (einschließlich EU-Zulassungen und bestimmter Medizinprodukte). Rote Liste Service GmbH, Frankfurt/Main, 2017, Aufl. 57, ISBN 978-3-946057-10-9, S. 178.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
פסאודו-מדע

פְּסֵאוּדּוֹ-מדע, פְּסוֹידּוֹ-מדע, פסבדו-מדע, או מדע כָּזָב (מקור המילה "פסאודו" ביוונית עתיקה: "ψεύδω" – לבדות, לשקר, לכזב. באנגלית: Pseudoscience) מתייחס לגוף ידע או נוהג המתיימרים להיות מדעיים או להיתמך על ידי המדע, אך על-פי הדעה המקובלת על הקהילה המדעית אינם עומדים בדרישות השיטה המדעית, בשל חוסר עקביות בשימוש בשיטות מדעיות, חוסר תקפות, חוסר תימוכין עובדתיים או חוסר סבירות, חוסר אפשרות להעמדה בניסוי מדעי, או חוסר בדברים אחרים הנדרשים למדע. פסאודו-מדע מאופיין בהיותו מעורפל, בעל סתירות, הגזמות בשימוש בטענות בלתי ניתנות להפרכה, הישענות יתר על הטיית אישוש במקום ביצוע ניסויים קפדניים אשר ינסו להפריך את התאוריה, חוסר פתיחות של בחינת הנושא על ידי מומחים אחרים, וחוסר כללי בתהליכים שיטתיים כדי לפתח תאוריות באופן הגיוני.
על פי רוב, תחום, מקצוע, או גוף ידע ייקראו "פסאודו מדעיים" כאשר הם מציגים את רעיונותיהם כתואמים את הכללים של מחקר מדעי, אך בפועל הם נכשלים בהצגת הדברים על פי כללים אלה. העוסקים בפילוסופיה של המדע והיסטוריה של המדע העלו דרכים שונות להבדלה בין מדע לבין פסאודו-מדע, ולעיתים עשויה להיות ביניהם מחלוקת.
ישנם מבקרים של פסאודו-מדע הרואים בחלק או כל צורותיו בידור בלתי מזיק[דרוש מקור]. אחרים, כמו ריצ'רד דוקינס וקרל סייגן, רואים את כל צורות הפסאודו-מדע כמזיקות, בין אם הן גורמות נזק מיידי להולכים בעקבותיהן ובין אם לאו. בהתאם, מבקרים אלו רואים את הדבקות בפסאודו-מדע כנובעת ממגוון סיבות, החל בתמימות פשוטה ביחס לאופיו של המדע והמתודה המדעית, חשיפה רבה בתקשורת הפופולרית לפסאודו מדע, דרך אשליה עצמית, ועד הונאה מכוונת לטובת יעדים פוליטיים או כספיים.